[{"text_idx": "#000001", "text": "Coronwyd y rheolwr nyrsio a\u0302 gwobr am fynd gam ymhellach a thu hwnt i gleifion"}, {"text_idx": "#000002", "text": "Mae rheolwr nyrsio sydd a\u0302 chariad at y Frenhines wedi cael teitl brenhinol ei hun i gydnabod ei ro\u0302l yn gofalu am eraill."}, {"text_idx": "#000003", "text": "Yn ogystal a\u0302 rheoli ti\u0302m o nyrsys ym Meddygfa Glan yr Afon ym Mhort Talbot, mae Nicola Wallis yn archwilio, yn gwneud diagnosis ac yn helpu i drin cleifion fel uwch-ymarferydd nyrsio (ANP)."}, {"text_idx": "#000004", "text": "Ar o\u0302l hyfforddi am dair blynedd, mae Nicola bellach yn gallu asesu cleifion yn y feddygfa, yn union fel y byddai meddyg teulu."}, {"text_idx": "#000005", "text": "Mae ei hangerdd dros ganolbwyntio ar a gwella gofal claf-ganolog yn y gymuned bellach wedi gweld Nicola, a ddechreuodd weithio yn ardal Bae Abertawe y llynedd, yn cael ei choroni\u2019n Nyrs y Frenhines."}, {"text_idx": "#000007", "text": "Ar hyn o bryd, dim ond 53 o nyrsys sydd a\u0302\u2019r teitl yng Nghymru."}, {"text_idx": "#000008", "text": "\u201cMae'n rhywbeth sy'n mynd law yn llaw a\u0302'm practis wrth i mi ymdrechu i weithio i'm cleifion a darparu gofal o ansawdd uchel sy'n canolbwyntio ar y claf,\u201d dywedodd Nicola."}, {"text_idx": "#000009", "text": "\u201cBu\u0302m yn gweithio ym maes gofal eilaidd am bron i 13 mlynedd ond am y flwyddyn ddiwethaf rwyf wedi gweithio ym maes gofal sylfaenol ym Mae Abertawe ac wedi dod o hyd i fy angerdd."}, {"text_idx": "#000010", "text": "\u201cRoedd gennym ni di\u0302m nyrsio newydd y llynedd. Nid oedd yr un ohonynt wedi'u hyfforddi i weithio ym maes gofal sylfaenol, felly gwnaethom hwyluso hyfforddiant iddynt ddod yn nyrsys practis cyflawn."}, {"text_idx": "#000011", "text": "\u201cFy ro\u0302l i oedd eu haddysgu a\u2019u rhoi ar waith. Mae fy ro\u0302l yn addysgol ac yn glinigol."}, {"text_idx": "#000013", "text": "\u201cEleni dwi hyd yn oed wedi datblygu i fod yn ANP, sydd wedi bod yn eisin ar gacen blwyddyn dda iawn.\u201d"}, {"text_idx": "#000014", "text": "Yn y llun: Nicola ar o\u0302l derbyn ei gwobr mewn seremoni yn Llundain."}, {"text_idx": "#000015", "text": "Rhoddir y clod ei hun i nyrsys sydd wedi ymrwymo i ddysgu, arweinyddiaeth a rhagoriaeth mewn gofal cleifion."}, {"text_idx": "#000016", "text": "Gall Nyrsys y Frenhines gael bwrsari\u0308au, cyfleoedd arweinyddiaeth a rhaglenni datblygu, ymhlith adnoddau eraill."}, {"text_idx": "#000017", "text": "Ychwanegodd Nicola: \u201cMae bod yn Nyrs y Frenhines yn golygu bod gennych chi fynediad at adnoddau y gall Nyrs y Frenhines yn unig eu cyrchu."}, {"text_idx": "#000018", "text": "\u201cMae yna ganolbwynt enfawr o adnoddau addysgol a chyfoeth o wybodaeth gan nyrsys profiadol sydd wedi bod yn Nyrs y Frenhines ers sawl blwyddyn. Bydd cael y gallu i rwydweithio a\u0302 nhw yn wych."}, {"text_idx": "#000019", "text": "\u201cRwy\u2019n meddwl y bydd o fudd i\u2019m cleifion oherwydd byddaf yn ymdrechu i anrhydeddu\u2019r wobr a gwneud yn siw\u0302r fy mod yn cynnal popeth y mae\u2019n ei gynrychioli."}, {"text_idx": "#000021", "text": "Er bod Nicola yn hynod falch o dderbyn y clod mewn ystyr broffesiynol, roedd hefyd yn golygu llawer iawn iddi hi'n bersonol - gan fod yn edmygydd enfawr o'r ddiweddar Frenhines Elizabeth II."}, {"text_idx": "#000022", "text": "Dywedodd Nicola: \u201cMae bod yn Nyrs y Frenhines eleni mor wylaidd ac rwy\u2019n teimlo mor freintiedig."}, {"text_idx": "#000023", "text": "\u201cRydw i wedi cael llawer o adborth gan deulu a ffrindiau yn dweud eu bod nhw\u2019n gwybod pa mor bwysig mae\u2019n rhaid i hyn fod i mi oherwydd eu bod nhw\u2019n gwybod pa mor angerddol oeddwn i am y Frenhines."}, {"text_idx": "#000025", "text": "\u201cDim ond 53 o Nyrsys y Frenhines sydd yng Nghymru i gyd felly mae\u2019n grw\u0302p dethol iawn a dwi\u2019n teimlo\u2019n freintiedig iawn i fod yn un ohonyn nhw."}, {"text_idx": "#000028", "text": "\u201cMae ei hymroddiad a\u2019i hangerdd dros ddarparu gofal nyrsio rhagorol i\u2019n cleifion yn ddim llai nag ysbrydoledig ac rydym yn falch iawn o weld hyn yn cael ei gydnabod gyda\u2019i gwobr fel Nyrs y Frenhines.\u201d"}]